Märt Sults

pisi|Märt Sults 2015. aastal esinemas
Märt Sults (sündinud 24. märtsil 1961) on eesti õpetaja, poliitik ja koolijuht. Ta on endine Tallinna Kunstigümnaasiumi ja praegune Tallinna Kunstikooli direktor.Tallinna Kunstikooli direktoriks saab Märt Sults, Pealinn, 11. juuni 2019

Sultsil on kaks kõrgharidust: keemik-anorgaanik-pedagoogi ja koolipsühholoogi erialal.Isiku andmete vaatamine: Märt Sults, veebiversioon (vaadatud 24.07.2015) Ta õppis keemiat ja psühholoogiat/koolipsühholoogiat Tartu ÜlikoolisKirsti Vainküla, Saatuslik hetk: Märt Sults kukkus kaheksandalt korruselt alla, Eesti Ekspress, 8. aprill 2011. Ta on lõpetanud Valga Muusikakooli trompeti eriala. On mänginud/kuulunud Eesti noorte ja täiskasvanute koondvõistkonda käsipallis.

Ta kuulub Eesti Keskerakonda. Ta oli 2015. aastani Tallinna Linnavolikogu liige ning selle haridus- ja kultuurikomisjoni aseesimees.

Alates 2008. aastast veab ta enda poolt algatatud ja rahastatud projekti "Paljassaare Kultuurilaiud" ehk rahvakeeles "Kasiinosaared".

Alates 1984. aastast töötas keskharidussüsteemis keemia õpetajana, huvijuhina. Aastatel 1995–2015 oli ta Tallinna Kunstigümnaasiumi direktor.

Märt Sults kandideeris 2015. aasta Riigikogu valimistel valimisringkonnas nr 1, sai 1285 häält ning osutus valituks ringkonnamandaadiga Riigikogu 13. koosseisu liikmeks.

Oli Riigikogu kultuuri- ja hariduskomisjoni liige. Pärast Keskerakonna valitsusse minekut valiti ta Riigikogu majanduskomisjoni liikmeks.VALIMISRINGKOND NR 1, Tallinna Haabersti, Põhja-Tallinna ja Kristiine linnaosa, andmed seisuga 20.03.2015 10:17:10Mandaatide omandamise viis, andmed seisuga 20.03.2015 10:17:00

Märt Sults andis riigikogu liikme ametivande 30. märtsil ja Tallinna Haridusamet lõpetas temaga Tallinna Kunstigümnaasiumi direktori töösuhte 29. märtsil 2015.Direktor Mari-Liis Sults, veebiversioon (vaadatud 24.07.2015)

Poliitilistes sõnavõttudes on Sults silma paistnud reljeefse väljenduslaadiga, näiteks väljendas ta 2015. aastal Eesti Ekspressile antud intervjuus oma vaateid pagulas- ja majandusküsimustes järgmiselt: "Majanduskasv tuleb siis, kui kõik ei ole "võrdsed". Anna andeks, kas see kuradi Süüria aborigeen on minuga võrdne või? Kukele mine. Mina olen 3 ülikooli lõpetanud, tema on 20 aastat istunud banaanipuu all!"Krister Kivi "Mida poliitikud usuvad?" Eesti Ekspress, 22. juuli 2015, lk 3 (juhtkiri)

Märt Sults on karsklane. Aastal 2010 ütles ta, et on olnud kaine 15 viimase aasta jooksul.Märt Sults: naistele ei jagu kaineid mehi Postimees, 11.03.2010 Samuti on ta avaldanud kriitilist suhtumist Õllesummerisse, öeldes, et Õllesummer õpetab alaealised jooma, ja et kuna üritusel ei suudeta kontrollida alkoholi mittemüümist alaealistele, siis ei tohiks neid üldse Õllesummerile lubada.Koolijuht Märt Sults: õllesummer õpetab alaealised jooma Pealinn, 9. juuli 2014

2006. aastal tekitas Sultsi paljudele segasena tundunud sõnavõtt Tallinna Linnavolikogus mitmes volikogu liikmes hämmastust, kuid volikogu liige Elmar Sepp välistas võimaluse, et Märt Sults võis olla joobes: "Ma välistan selle. Märt Sults on täiskarsklane. Tema sõnavõtt tulenes sellest, et ta on lihtsalt väga emotsionaalne inimene."Sultsi sõnavõtt tekitas volikogus hämmastust Postimees, 24.03.2006"Asi ei olnud "segasuses" vaid esitamise maneeris ... tuleb rääkida selles keeles, millest auditoorium aru saab, mitte arvata, et auditoorium on haritud ja pädev."

2004. aastal ilmunud Postimehe arvamusartiklis seob Sults omavahel lõbuainete (sh alkoholi) tarbimise, homoseksuaalsuse, vaimuhaiguse ja eestlaste väljasuremise. Sultsi sõnade kohaselt on inimese põhieesmärk liigi säilitamine, homoseksuaalsus aga on "hälvikute enesemääramine, eriti meeste puhul". Sultsi arvates on "sellised eesti «mehed ja naised» Eesti riigi vastased ning nad tuleks isoleerida: las tegutsevad kinniste müüride vahel".Kohustus oma liiki säilitada Postimees, 28. juuli 2004.

Ta on loonud muusikat enda tekstidele: on välja antud 4 CD-salvestist ("Kes ma olen", "Siin ma olen", "Kõigest Koolipapa", "Sõnumikandja"). Perioodil 1997–2002 kirjutas ta tekstid ja muusika ning lavastas Tallinna Kunstigümnaasiumi õpilastrupiga muusikalis-sõnalised, reaalelule tuginevad ja ühiskonnakriitilised näitemängud "Avatud Raamat", "Avatud Raamat-1" ja "Avatud Raamat-2", mida esitati Salme Kultuurikeskuses ja Vene Teatris. 

Riigikogu liikmena liisis ta ametiautoks luksuslinnamaasturi BMW X5 4.0 xDrive. Enne oli tal liisitud BMW 525 Xi, mille kuutasu oli 723 eurot, X5 kuutasu oli 450 eurot.Miljon aastas, Postimees, 15. september 2015.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 393 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas, sai 298 häält ning osutus valituks.

Viited

 Välislingid 

Sultsi sõnavõtt tekitas volikogus hämmastust Postimees, 24. märts 2006
 Aivar Pau, Kunstigümnaasiumis vehiti relvadega, 6. juuni 2007
 Märt Sultsil on viikingihing, 27. november 2009, Naisteleht
 Märt Sults rääkis oma seksielust, 27. november 2009 
 Kirsti Vainküla, Saatuslik hetk: Märt Sults kukkus kaheksandalt korruselt alla, Eesti Ekspress, 8. aprill 2011
 Märt Sultsi liikmesus
 Isiku esinemised: Märt Sults
 Juhan Haravee, Märt Sults: "Paljassaare kasiinosaarestik kerkib merest vähem kui nelja aastaga!", 5. august 2015
 "Lapselaul"
 Märt Sults kutsus Võsareporteri kooliõuele koerasitta kaema, 14. september 2009 (video)

Kategooria:Eesti Keskerakonna poliitikud
Kategooria:XIII Riigikogu liikmed
Kategooria:Eesti koolijuhid
Kategooria:Eesti õpetajad
Kategooria:Sündinud 1961